google/wiki40b huggingface dataset:
पाटीदार

पाटीदार गुजरात और राजस्थान में निवास करने वाली जाति है। पटेल उपनाम इनमें काफ़ी इस्तेमाल होता है।

उत्पत्ति

पाटीदार की उत्पत्ति कुणबी से हुई है जो कि किसान जाति है। 17वीं-18वीं शताब्दी में जब माराठों का राज उत्तर की तरफ फैलने लगा तब कुणबी को उनकी सैन्य सेवा के लिये या नई जीते गए क्षेत्र के कृषक के रूप में जमीन दी गई। उन्होंने वहाँ बसे कोइरी के आगे वर्चस्व स्थापित कर लिया और कणबी के रूप में मुख्य कृषक जाति बन गई। मराठा राज के अंतिम दिनों में कणबी को उनके मराठी और गुजराती भाषा दोनों भाषा के ज्ञान के कारण राजस्व संग्रह का कार्य दिया जाता था। इसी समय उन्हें देसाई और पटेल पदवी दी गई।  
राजस्व संग्रह का कार्य करके कई ने विस्तृत भूमि प्राप्त कर ली। ऐसे व्यक्तियों को सामूहिक रूप से "पाटीदार" कहा जाने लगा। पाटी का अर्थ "भूमि" और दार का "धारक" होता है। यह वर्ग सामान्य लोगों का सम्मानजनक समूह बन गया और कई निम्न स्तर के समुदाय इसमें मिल गए और उनको इसमें सम्मिलित कर लिया गया। काइरा जिले के चरोतर क्षेत्र (वर्तमान खेड़ा जिले में) के पाटीदारों ने अधिक महत्व ग्रहण कर लिया। वहाँ दो समूह उपजे:- कड़वा और लेउवा। जिनका नाम कथित तौर पर राम के पुत्रों लव-कुश से लिया गया है। दोनों की कुलदेवी और धार्मिक संस्थान अलग है।

इतिहास

ब्रिटिश राज में पाटीदारों को भूमि सुधार से फायदा हुआ और उन्होंने बड़ी संपदा और सामाजिक प्रतिष्ठा हासिल कर ली। लेकिन फिर भी उन्हें ब्राह्मणों ने शूद्र का ही दर्जा दिया। कुछ पाटीदार क्षत्रिय दर्जा हासिल करने के लिए ऊँची जातियों के तौर-तरीके अपनाने लगे। जैसे कि शाकाहार और विधवा का पुनर्विवाह निषेध किया जाना। पाटीदार में अनुलोम विवाह का भी चलन हुआ, पाटीदार लड़कियाँ अपने से ऊँचे स्तर के लड़के साथ विवाह करती। लेकिन लड़के सिर्फ नीचे स्तर की पाटीदार लड़कियों से ही विवाह कर सकते। लड़कियों की कमी के कारण पाटीदार पिता को दहेज के साथ अपने लड़के की शादी के लिये वधू शुल्क भी देना पड़ता। कई गाँव में उन्हें गैर-पाटीदार लड़की से विवाह करना पड़ता है, जिसे पाटीदार ही माना जाता।

वर्तमान

इस समय में पाटीदार व्यवसाय संबंधी कार्य में लिप्त होने लगे है और अब वो वैश्य के रूप में पहचानना पसंद करते हैं। 19वीं शताब्दी में संयुक्त राज्य अमेरिका और पूर्वी अफ्रीका में कई पाटीदार बसे। उनके अपने राज्य गुजरात में भी पाटीदार प्रधान जाति है और हर क्षेत्र में उसका काफी प्रभुत्व है।
दिल अपना और प्रीत पराई

कहानी

सुशील वर्मा (राज कुमार) शिमला अस्पताल में एक सर्जन (शल्य चिकित्सक) है। वो अस्पताल के मैदान में डॉक्टर के लिए बने घर में अपनी माँ और छोटी बहन मुन्नी के साथ रहता है। उसके पिता की मौत हो जाती है और उसके पिता के करीबी दोस्त उसके पढ़ाई का खर्च दे देते हैं, जिससे उनके ऊपर वो कर्ज के रूप में आ जाता है, जिसे उसकी माँ किसी भी तरह पूरा करने की सोचती है।
करुणा (मीना कुमारी) एक नर्स है, जो शिमला अस्पताल में आती है और उसकी मुलाक़ात डॉ॰ वर्मा से होती है। वे दोनों एक दूसरे की ओर आकर्षित होते हैं, पर अपनी भावनाओं को बाहर आने से रोक लेते हैं। एक दिन करुणा की मुलाक़ात मुन्नी से होती है, जो खेलते हुए गिर जाती है। वो मुन्नी को उसके घर ले जाती है, ये जाने बगैर कि वो डॉ॰ वर्मा की बहन है। वो मुन्नी के जख्म में पट्टी लगा देती है और तभी देखती है कि घर में बहुत सारा काम अटका हुआ है और उसकी माँ भी काफी बीमार है और घर के कार्य नहीं कर सकती है। वो घर के सारे काम कर देती है और सभी की देखभाल भी करती है। जब सुशील कर लौट कर ये सब देखता है तो उसे करुणा से और भी ज्यादा प्यार हो जाता है। 
हालांकि इसके बाद उसकी माँ सभी परिवार वालों के साथ कश्मीर जाने की योजना बनाती है। इसी दौरान वो सुशील को कुसुम (नादिरा) के साथ शादी के लिए राजी करा लेती है। उसकी माँ को लगता है कि जिसने सुशील के पढ़ाई के पैसे दिये थे, उसी की बेटी से शादी हो जाये तो वो कर्ज पूरा हो जाएगा।
वे लोग शिमला आ जाते हैं। जब करुणा को पता चलता है कि सुशील और कुसुम की शादी होने वाली है तो वो टूट सी जाती है। स्थिति और भी खराब तब हो जाती है, जब सुशील, कुसुम को ज्यादा भाव न देकर करुणा को अधिक महत्व देने लगता है। कुसुम को जलन होने लगती है और वो सुशील की माँ और बहन को करुणा के खिलाफ भड़काने लगती है, जब तक कि सुशील उसे घर से निकाल नहीं देता है। वो वापस कश्मीर चले जाती है।
सुशील की माँ को अपनी गलती का एहसास होता है और वो अब सुशील और करुणा की शादी के बारे में सोचती है। किसी प्रकार का विवाद खड़ा न हो, इस कारण करुणा उस अस्पताल से किसी और अस्पताल में चले जाती है। लेकिन कुसुम बदला लेने की सोचती रहती है और जब ये बात सुशील को पता चलती है तो वो करुणा को बचाने की कोशिश करता है। वे लोग तेजी से पहाड़ी में कार चलाते रहते हैं, और इस चक्कर में कुसुम की मौत हो जाती है। अंत में करुणा और सुशील एक दूसरे से मिल जाते हैं।
डोकरी

सिन्ध, पाकिस्तान का एक नगर।
११४२ ईसा पूर्व

११४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
2007 अमेरिकी ओपन गोल्फ़ प्रतियोगिता

अर्जेन्टीना के गोल्फ़ खिलाड़ी आनहेल कब्रेरा ने 2007 अमेरिकी ओपन गोल्फ़ प्रतियोगिता ख़िताब जीत लिया हैं।
डच बंगाल

इतिहास

1615 से, डच इस्ट इंडिया कंपनी ने बंगाल के साथ व्यापार करना आरम्भ किया। 1627 में, पिपली में एक व्यापारिक चौकी स्थापित किया गया था। 1635 में अफीम, नमक, मलमल और मसालों का व्यापार करने के लिए हुगली के निकट चिनसराह में एक उपनिवेश बस्ती स्थापित किया गया था। उन्होंने फोर्ट गुस्तावस नामक एक किला, एक चर्च और कई अन्य इमारतों का निर्माण किया। एक प्रसिद्ध फ्रांसीसी, जनरल पेरॉन जिन्होंने महात्मास के सैन्य सलाहकार के रूप में कार्य किया, इस डच कॉलोनी में बस गए और यहां एक बड़ा घर बनवाया था।
अठारहवीं शताब्दी की शुरुआत तक बंगाल में व्यापार इस हद तक बढ़ गया, कि डच इस्ट इंडिया कंपनी के प्रशासकों ने 1734 में हुगली-चिनसरा को सीधे डच गणराज्य के साथ व्यापार करने की अनुमति दे दी, बजाय बल्टाविया में पहले सामान का भंडारण करने के। यह अधिकार रखने के लिए एकमात्र अन्य डच ईस्ट इंडिया कंपनी का उपनिवेश डच सिलोन था।
अठारहवीं शताब्दी के मध्य में भारत में आंग्ल-फ़्रेंच प्रतिद्वंद्विता के मुकाबले बंगाल पर डच का नियंत्रण कम होता रहा, और 1757 में प्लासी की लड़ाई में ब्रिटिश की जीत के साथ, बंगाल में उनकी स्थिति एक मामूली शक्ति के रूप में रह गई।
1795 में ब्रिटिश सेनाओं द्वारा डच बंगाल पर कब्जा कर लिया गया, डच स्टैडहोल्डर विलियम वी, के लिखे पत्र अनुसार ऐसा कॉलोनी पर फ्रांस द्वारा कब्जा करने से रोकने कि लिये था। 1814 की आंग्ल-डच संधि के बाद कॉलोनी में डच शासन में बहाल कर दिया गया, लेकिन भारत को दो अलग-अलग क्षेत्रों में विभाजित करने की इच्छा के साथ, डच ने 1824 के आंग्ल-डच संधि के साथ भारतीय प्रायद्वीप पर अपनी सभी उपनिवेश बस्तियों को अंग्रेजों को सौंप दिया।

विरासत

चिनसराह से फोर्ट गुस्तावस को नामोनिशान से मिट चुका था और चर्च हाल ही में अनदेखी के कारण गिर गया है, लेकिन अधिकांश डच विरासत आज भी देखी जा सकती है। इनमें डच कब्रिस्तान, पुरानी बैरक्स (अब चिनसराह कोर्ट), गवर्नर का निवास, जनरल पेरॉन का घर, अब चिनसराह कॉलेज, हुगली मोहसिन कॉलेज और पुरानी फैक्टरी बिल्डिंग, जिसे अब विभागीय आयुक्त का कार्यालय कहा जाता है। हुगली-चिनसराह अब आधुनिक पश्चिम बंगाल के हुगली जिले का शहर मुख्यालय है।
विशाखा

विशाखा नक्षत्र का अंतिम चरण मंगल की वृश्चिक राशि में आता है। इसे तो नाम अक्षर से पहचाना जाता है। जहाँ नक्षत्र स्वामी गुरु है तो राशि स्वामी मंगल गुरु मंगल का युतियाँ दृष्टि संबंध उस जातक के लिए उत्तम फलदायी होती हैं। ऐसे जातक उच्च पदों पर पहुँचने वाले धर्म-कर्म का मानने वाले महत्वाकांक्षी, गुणी, न्यायप्रिय लेकिन कट्टर भी होते हैं। गुरु ज्ञान पृथक्करण की क्षमता, प्रशासनिक क्षमता न्यायप्रियता प्रदान करेगा, वही मंगल साहस देगा।
भारतीय आम चुनाव, 1951-2009

भारतीय आम चुनाव में राजनीति दलों की स्थिति निम्नलिखित प्रकार से रही.
मोटर न्यूरॉन डिसीज़

मोटर न्यूरॉन रोग (MND) मस्तिष्क न्यूरॉन्स को चुनौतीपूर्ण रूप से प्रभावित करने वाले कई न्यूरोडेगरेनेटिव विकारों में से कोई भी,जो मोटर न्यूरॉन, उन कोशिकाएं को प्रभावित करता है जो शरीर की स्वैच्छिक मांसपेशियों को नियंत्रित करती हैं। वे एमीट्रोफिक पार्श्व स्केलेरोसिस (एएलएस), वंशानुगत स्पैक्टैपियाजिआ (एचएसपी), प्राइमरी लेडल स्केलेरोसिस (पीएलएस), प्रगतिशील पेशी शोष (पीएमए), प्रगतिशील बल्बर पाल्सी (पीबीपी) और स्यूडोबुलबार पाल्सी शामिल हैं। रीढ़ की हड्डी में मांसल एरोप्रिज (एसएमए) कभी-कभी कुछ न्यूरोलॉजिस्ट द्वारा समूह में शामिल होते हैं लेकिन यह स्पष्ट आनुवंशिक कारण के साथ अलग-अलग रोग है।
दूधनाथ सिंह

दूधनाथ सिंह (जन्म:१७ अक्टूबर, १९३६ एवं निधन १२ जनवरी, २०१८) हिन्दी के आलोचक, संपादक एवं कथाकार हैं।

जीवन परिचय

दूधनाथ सिंह ने अपनी कहानियों के माध्यम से साठोत्तरी भारत के पारिवारिक, सामाजिक, आर्थिक, नैतिक एवं मानसिक सभी क्षेत्रों में उत्पन्न विसंगतियों को चुनौती दी।

प्रकाशित कृतियाँ

अपनी शताब्दी के नाम, सपाट चेहरे वाला आदमी, सुखान्त, सुरंग से लौटते हुए, निराला : आत्महन्ता आस्था, पहला क़दम, एक और भी आदमी, कहा-सुनी (साक्षात्कार और आलोचनात्मक निबन्ध), दो शरण (निराला जी की कविताओं का संकलन), धर्मक्षेत्रे कुरुक्षेत्रे (कहानी संग्रह) तथा निष्कासन (उपन्यास) उनकी प्रमुख रचनाएँ हैं। यम-गाथा दूधनाथ सिंह का चर्चित नाटक है। इसका पहला मंचन राष्ट्रीय नाट्य विद्यालय (नेशनल स्कूल ऑफ ड्रामा) के भारत रंग महोत्सव- २००५ में अरविन्द गौड़ के निदेशन में,अस्मिता नाट्य संस्था द्वारा किया गया था। प्रमुख रंगमंच अभिनेता सुसान बरार (फिल्म-समर 2007) ने इसमे इन्द्र की भूमिका निभाई थी। यह नाटक मिथक पर आधारित है और इसका कथानक व्यापक सामाजिक राजनीतिक मुद्दों - सामंतवाद, सत्ता की राजनीति, हिंसा, अन्याय, सामाजिक- भेदभाव और नस्लवाद पर सवाल पर खड़े करता है।
नरसिंह चिंतामन केलकर

नरसिंहन चिंतामन केलकर या तात्यासाहेब केलकर (२४ अगस्त, १८७२- १४ अक्तूबर, १९४७) एक उल्लेखानीय साहित्यकार थे जिन्हें 'साहित्य-सम्राट' की उपाधि से अलंकृत किया गया था। ये केसरी-महारत्त समाचार-पत्र के ४१ वर्षों तक संपादक रहे थे। इसके साथ ही ये केसरी न्यास के न्यासी (ट्रस्टी) भी थे।
इन्होंने कला स्नातक व विधि स्नातक किया था। बाद में इन्होंने सतारा में वकालत की। इनको बालगंगाधर तिलक द्वारा १८६९ में मुंबई बुलाया गया था। १९१६ में इन्होंने तिलक क साठवें जन्मदिवस के आयोजन के लिए सक्रिय भाग लिया, व एक लाख रुपए का चंदा जमा किया। १९२० में तिलक की मृत्यु उपरांत कांग्रेस में तिलक समर्थकों के अग्रणी रहे। ये १९२४-१९२९ तक वाइसरॉय परिषद के सदस्य भी रहे थे। ये अखिल भारतीय हिन्दू महासभा के दो बार अध्यक्ष निर्वाचित हुए (१९२८-जबलपुर सत्र एवं १९३२-दिल्ली सत्र)।

परिचय

नरसिंह चिंतामणि केलकर का जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी. ए., एल-एल. बी. होने के पश्चात्‌ वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन्‌ 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।
वे न केवल व्यवसायी संपादक वरन्‌ सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित्‌ ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।
इनके 1. गैरीबाल्डी चरित्र 2. आयरिश देशभक्तों के चरित्र, 3. लोकमान्य तिलक का त्रिखंडात्मक बृहत्‌ चरित्र (लगभग तीन हजार पृष्ठों का) और 4. आत्मकहानी (लगभग आठ सौ पृष्ठों की) की रचनाकर चरित्रसाहित्य को खूब संपन्न किया। इनका ऐतिहासिक संशोधनयुक्त मराठे व इंग्रज ग्रंथ पठनीय और संग्रहणीय है। वैसे ही 'सुभाषित और विनोद' नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।
केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।
तेरा सुरूर

विकास

हिमेश रेशमिया ने इस फिल्म के प्रदर्शन से पूर्व कई जगह की यात्रा की। इन्होंने पुणे, हैदराबाद, कोलकाता, दिल्ली आदि शहरों में भी गए। हिमेश 8 मार्च 2016 को अजमेर शरीफ दरगाह भी गए थे, जहाँ वे अपनी फिल्म की सफलता की कामना भी किए। इस फिल्म के निर्देशक का कहना था कि इस फिल्म का पूरा लागत इसके संगीत के अधिकार बेचने से ही पूरा हो गया था। यहाँ तक कि इस फिल्म के प्रदर्शन से पहले ही फिल्म का सारा लागत वापस हो गया।

प्रचार

यह फिल्म ₹11 करोड़ के लागत में बना है, जिसमें ₹6.5 करोड़ रुपये फिल्म के निर्माण में खर्च हुए थे और बाकी ₹4.5 करोड़ रुपये इस फिल्म के विज्ञापन और प्रचार करने में। इस फिल्म की जानकारी दिसम्बर 2015 को बताया गया था। 27 जनवरी 2016 को टी-सीरीज ने यूट्यूब और ट्विटर में फिल्म की झलक को डाला था।
पाचक पित्‍त

पाचक पित्‍त

यह पित्‍त चूंकि भक्ष्‍य, भोज्‍य, लेह्य और चोष्‍य इन चार प्रकार के भोजनों को पचाता है, इसलिये इसे पाचक पित्‍त कहते हैं।ये अन्न रस का पाचन व बुरे बैक्टीरिया का नाश करता है।
भाट

पूर्वी सरयूपार क्षेत्र तथा बिहार के मध्य पश्चिमी भाग मे मिलने वाली चूना-प्रधान कलोढ मिट्टी को भाट के नाम से जाना जाता हैं। इस मिट्टी में चूना-पदार्थों के साथ-साथ जैव पदार्थों तथा नाइट्रोजन की भी अधिकता होती हैं।
डाभी

डाभी भारत के मध्य प्रदेश राज्य के खण्डवा जिले में स्थित एक गाँव है जो कि भारतीय डाक सेवा के अंतर्गत पिनकोड ४५०६६१ के सेवा क्षेत्र में आता है।
उत्पल दत्त

उत्पल दत्त (जन्म: 29 मार्च, 1929 निधन: 19 अगस्त, 1993) एक हिन्दी एवं बांगला फिल्म के प्रसिद्ध अभिनेता थे।
कमाल अमरोही

प्रारंभिक जीवन

कमल अमरोही का जन्म ब्रिटिश भारत में संयुक्त प्रांत अमरोहा में हुआ था और बाद में कमल अमरोही (या अमरोवी) नाम ले लिया था।. वह पाकिस्तानी लेखकों जौन एलिया और रायस अमरोवी के चचेरे भाई थे।.
राष्ट्रीय प्रौद्योगिकी संस्थान, गोवा

राष्ट्रीय प्रोद्योगिकी संस्थान, गोवा गोवा में स्थित राष्ट्रीय महत्व का संस्थान है। यह भारत के प्रशिद्ध राष्ट्रीय प्रौद्योगिकी संस्थानों में से एक है। इसे 'एनआईटी गोवा' के नाम से भी जाना जाता है। इस संस्थान में शिक्षण कार्य सन २०१०  से प्रारम्भ हुआ था। पूर्णकालिक कैंपस का निर्माण ३०० एकड़  में शुरू हो चुका है। इसके लिए पैसा मानव संसाधन विकास मंत्रालय देता है।
२४७५ ईसा पूर्व

२४७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वंगारी मथाई

जीवन

उन्होंने अमेरिका और कीनिया में उच्चशिक्षा अर्जित की। १९७० के दशक में माथे ने ग्रीन बेल्ट आंदोलन नामक गैर सरकारी संगठन की नीव डालकर पौधरोपण, पर्यावरण संरक्षण और महिलाओं के अधिकारों की ओर ध्यान दिया। २००४ में "सतत विकास, लोकतंत्र और शांति के लिए के लिए अपने योगदान" की वजह से नोबेल शांति पुरस्कार प्राप्त करने वाली पहली अफ्रीका महिला और पहली पर्यावरणविद् बनी। वर्ष २००५ में इन्हें जवाहर लाल नेहरू पुरस्कार से सम्मानित किया गया।
वे २००२ में सांसद बनी और कीनिया की सरकार में मंत्री भी रहीं। २६ सितंबर २०११ को नैरोबी में उनका निधन हो गया।
बाज़ूबंद (1954 हिन्दी फ़िल्म)

कहानी

प्राचीन काल से सदाचार और वाइस की प्राचीन शक्तियां एक दूसरे पर वर्चस्व की लड़ाई में हैं।
तुंगुसी लोग

तुंगुसी लोग उत्तर-पूर्वी एशिया की उन जातियों को कहा जाता है जिनकी मातृभाषा तुंगुसी भाषा-परिवार की सदस्य हो। यह लोग साइबेरिया, मंचूरिया, कोरिया और मंगोलिया के क्षेत्रों में पाए जाते हैं, हालांकि कुछ तुंगुसी समुदाय इस क्षेत्र से भाहर भी मौजूद हैं। इनका नाम साइबेरिया के 'तुंगुस्का' नामक एक इलाक़े से पड़ा है।
टोबा टेक सिंह (कहानी)

टोबा टेक सिंह (उर्दू: ٹوبہ ٹیک سنگھ‎) सादत हसन मंटो द्वारा लिखी गई और १९५५ में प्रकाशित हुई एक प्रसिद्ध लघु कथा है। यह भारत के विभाजन के समय लाहौर के एक पागलख़ाने के पागलों पर आधारित है और समीक्षकों ने इस कथा को पिछले ५० सालों से सराहते हुए भारत-पाकिस्तान सम्बन्धों पर एक "शक्तिशाली तंज़" बताया है।

प्रतिक्रियाएँ

विभाजन की ६०वीं सालगिरह पर पाकिस्तानी नाटक-मंडली अजोका ने इस कथा पर आधारित नाटक भारत में रचाया। इसपर समाचारों में हुई एक टिप्पणी के अनुसार यह 'दोनों देशों के बीच के मामलों पर एक तबसरा है, जिसमें कमेटियों, उपकमेटियों और मंत्रीय-स्तर के वार्तालापों को ही सभी मसलों का हल बताया जाता है'।
सय्यद मुहम्मद सक़लैन बुखारी

सय्यद मुहम्मद सक़लैन बुखारी एक राजनीतिज्ञ है पाकिस्तान के राष्ट्रीय विधानसभा में | वह NA-182 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
वेब चैनल

किसी ऑनलाइन वेबसाइट या इंटरनेट पर अन्य माध्यम से ब्राडकास्ट चैनल को वेब चैनल कहते हैं और न्यूज़ को इंटरनेट पर ऑनलाइन ब्रॉडकास्ट करने वाले चैनल को वेब न्यूज़ चैनल या ऑनलाइन न्यूज़ चैनल कहा जाता हैं। आज मीडिया जगत इलेक्ट्रानिक चैनलों से आगे बढ़ कर अब वेब चैनल की ओर बढ़ गया है। वेब पत्रकारिता के कई स्वरूप आज विकसित हुए हैं, जैसे ब्लाग, वेबसाइट, न्यूज पोर्टल और वेब चैनल आदि। इनके माध्यम से एक बार फिर देश की मीडिया में नए खून का संचार होने लगा है। इस नए माध्यम का तौर-तरीका, कार्यशैली और चलन सब कुछ परंपरागत मीडिया से बिल्कुल अलग और अनोखा है। जैसे, यहां कोई भी व्यक्ति अपनी व्यक्तिगत पत्रकारिता कर सकता है। वह ब्लाग बना सकता है और वेबसाइट के साथ वेब चैनल भी। हालांकि इन नए माध्यमों में सांस्कृतिक राष्ट्रवाद के प्रभाव का अध्ययन किया जाना अभी बाकी है लेकिन अभी तक जो रूझान दिखता है, उससे कुछ आशा बंधती है। पत्रकारिता की इस नई विधा को परंपरागत पत्रकारिता में भी स्थान मिलने लगा है और इसकी स्वीकार्यता बढ़ने लगी है। परिवर्तन तो परंपरागत मीडिया में भी होना प्रारंभ हो गया है। आज पत्रकारिता एक अत्यंत प्रबल माध्यम बन चुका है और इसके साथ-साथ वेब न्यूज़ पोर्टल और वेब न्यूज़ चैनल का प्रचलन भी बढ़ा हैं।

प्रसार माध्यम

इनको निम्न तरीको से प्रसारित किया जा सकता हैं। 
१.  न्यूज़ पोर्टल पर 
२. युट्यूब चैनल 
३. न्यूज़ एप्प 
४. फेसबुक 
५. अन्य

बदलाव और माध्यम

बीते दो -ढ़ाई सालों में ये ट्रेंड बदल गया हैं । बड़े चैनल से जुड़े इक्के दुक्के स्मार्ट पत्रकारों ने लोकल और हाइपर लोकल ख़बरों को स्थान देने के लिये न्यूज़ पोर्टल या वेब न्यूज़ का मंच तैयार किया । अब सभी खबरें टीवी के अंदाज़ में ही वेब न्यूज़ पर दिखने लगी । इंटरनेट और डिजिटल इंडिया के बढ़ते प्रभाव में लोग मोबाइल पर खबरें देखने में रुचि लेने लगे । कोई भी शख्स अपने मोबाइल पर फेसबुक , यूट्यूब , वेबसाइट या न्यूज़ एप्प के माध्यम से अपने गाँव , कस्बे, मोहल्ले या कॉलोनी से सम्बंधित खबरें बिलकुल टीवी के अंदाज़ में देख सकता हैं । आईडिया धीरे धीरे हिट हो चला और लोकल सेक्शन से इन वेब चैनलों को रेवेन्यू भी आने लगा।
ज्येष्ठ शुक्ल चतुर्थी

ज्येष्ठ शुक्ल चतुर्थी भारतीय पंचांग  के अनुसार तृतीय माह की चतुर्थ तिथि है, वर्षान्त में अभी २९६ तिथियाँ अवशिष्ट हैं।
एमराल्ड टैबलेट

एमराल्ड टैबलेट (Emerald Tablet) एक ग्रन्थ है जिसका यूरोपीय अलकेमिस्टों में बहुत सम्मान था। इसे  Smaragdine Table, या Tabula Smaragdina भी कहते हैं। ऐसा माना जाता रहा है कि इसमें 'प्राइमा मैटेरिया' के ट्रान्सम्यूटेशन के रहस्य लिखे हुए हैं। यह ठीक-ठीक पता नहीं है कि यह पुस्तक किस मूल ग्रन्थ के आधार पर लिखी गयी है।
एरण्ड कुल

एरंड कुल अथवा यूफोर्बिएसी (Euphorbiaceae) द्विबीजपत्रक पौधों का एक बड़ा कुल है। इसमें प्राय: 220 प्रजाति (जेनेरा) और लगभग 4,000 जातियाँ (स्पीशीज़) हैं, जो अधिकांश उष्ण प्रदेशों में होती हैं, किंतु सामान्यत: उत्तरी ध्रुव में प्रदेश को छोड़ संसार के सभी स्थानों में पाई जाती हैं। इस कुल मे जड़ी, बूटी तथा झाड़ियों से लेकर बड़े वृक्ष तक सभी पाए जाते हैं। एरंड कुल के कुछ पौधे, विशेषत: दुग्धी (यूफ़ारबिया) की कुछ उपजातियाँ, शुष्कोद्भिद होती हैं। इनमें पत्तियाँ नहीं होती और जब पुष्परहित होती है तो देखने में नागफण (कैक्टस) की तरह प्रतीत होती हैं, परंतु दोनों में यह अंतर होता है कि दुग्धी में सफेद दूध (लैटेक्स) होता है, कैक्टस में नहीं।

परिचय

इस कुल के फूल एकलिंगी होते हैं तथा दोनों लिगों के फूल, या तो एक ही पेड़ पर अथवा अलग अलग पेड़ों पर, नाना प्रकार के पुष्पक्रमों में लगते हैं। पहली शाखाएँ अधिकतर एकवर्ध्यक्षीय तथा बादवाली बहुवर्ध्यक्षीय होती है। पुष्पक्रम भी अधिकतर एकलिंगी फूलों के होते हैं। नर पुष्पक्रम में बहुत से फूल होते हैं, परंतु नारी पुष्पक्रम में एक ही फूल होता है। यूफारबिया के पुष्पक्रम को कटोरिया (साएथियम्‌) कहते हैं। यह देखने में द्विलिंगी पुष्प मालूम होता है, परंतु वास्तव में यह एक बहुवर्ध्यक्षीय पुष्पक्रम है जिसका अवसान पुष्प मालूम होता है, परंतु वास्तव में यह एक बहुवर्ध्यक्षीय पुष्पक्रम है जिसका अवसान पुष्प नग्न मादा फूल होता है। इसके नीचे चार पाँच निपत्र (ब्रैक्ट) होते हैं, जो देखने में बाह्य दल की भाँति प्रतीत होते हैं। प्रत्येक निपत्र के कक्ष में नर फूलों की वार्छिक बहुवर्ध्यक्ष शाखा होती है और प्रत्येक नर फूल में केवल एक ही पुंकेसर होता है। नालपरिपुष्प (ऐंथेस्टिमा ए.जुस.) के नर फूल में एक ही पुंकेसर होता है और यह परिदलपुंज (कैलिक्स) युक्त होता है। यूफ़ोरबिया के नर पुष्प में एक नग्न पुंकेसर होता है तथा उसके वृंत पर जोड़ होता है।
एरंड कुल में आर्थिक महत्व के पौधों के वर्ग निम्नलिखित हैं: चुक्रदारु (बिस्कोफ़िया), पुत्रंजीव, समुद्गदारु (बक्सस), कांपिल्य (मेलोटस), तोयपिप्पली (सेपियम), जयपाल (क्रोटोन), वनैरंड (जैटरोफ़ा), रबर का वृक्ष (हेविया), मलयाक्षोट (एल्युराइटिस) और एरंड (रिसिनस) इत्यादि। पारा रबर (हेविया ब्राज़िलियेसिंस) और सियारा रबर (मनीहोट ग्लेज़ियोबाई) रबर के उत्पादन के लिए, सामान्य एरंड (रिसिनस कम्युनिस) एरंड तेल (रेंड़ी के तेल) के लिए, गिरि मलयाक्षोट (एल्युराइटिस मोनटाना), ए. फ़ोरडाइ तथा सामान्य तोयपिप्पली (सेपियम सेबीफरम) क्रमानुसार चीनी टुंगतेल तथा लालामूल तेल (स्टिल्लिंगिया ऑयल) के उत्पादन के लिए महत्वपूर्ण स्रोत माने जाते हैं।
तिमनपुर,संभल (मुरादाबाद)

यह गांव,पोस्ट भारतल मदापुर,ग्राम पंचायत भारतल मदापुर,ब्लॉक संभल, थाना कोतवाली संभल, तहसील संभल,जिला संभल, पिन कोड 244301 के अंतर्गत आता है।
यह गांव हिन्दूू.जाट बहुल है।इस गांव की आबादी लगभग 700 है।यह गांव गन्ना उत्पादन में अग्रणी है ,गन्ना उत्पादन में यह सहकारी गन्ना विकास समिति लिमिटेड बिलारी में प्रथम स्थान रखता है।यह गाँव आर्थिक रूप से मजबूत है।गन्ना यहां का मुख्य व्यवसाय है।राजनितिक रूप से यह गाँव अति महत्त्वपूर्ण है।भारतीय किसान यूनियन का यहाँं अधिक प्रभाव है।
राजनितिक परिदृश्य -
लोकसभा- संभल
सांसद -डॉ.शफीकुर्रहमान बर्क
विधानसभा- संभल
विधायक -नबाब इक़बाल महमूद
इस गांव के शुभम चौधरी,शिवांक चौधरी प्रमुख युवा नेताओं में हैैं । जो वर्तमान में भारतीय जनता पार्टी से जुड़े हुए बरिष्ठ युवा नेता हैं..।
: 
राज्य कोड :09 जिला कोड :135 तहसील कोड : 00721
राज्य का जिला नं Up 38
दिल्ली एजुकेशन सोसाइटी

दिल्ली एजुकेशन सोसाइटी दिल्ली में कार्यरत एक पंजीकृत सामाजिक संस्था है जो पुरानी दिल्ली क्षेत्र में शैक्षिक रूप से पिछड़े अल्पसंख्यक समुदाय के उत्थान के लिए काम कर रही है। संस्था को 1951 में डाक्टर ज़ाकिर हुसैन के नेतृत्व में स्थापित किया गया था। वर्तमान में नजीब जंग, केंद्रीय विश्वविद्यालय जामिया मिलिया इस्लामिया के कुलपति इसके अध्यक्ष हैं।

इतिहास

भारत के विभाजन के बाद इस संस्था की स्थापना प्रसिद्ध शिक्षाविदों और लोकोपकारी सज्जनों ने की - जिनमें डाक्टर जाकिर हुसैन, प्रो॰ मोहम्मद मुजीब, मिर्जा शाहबाज बेग, एम एम ज़ैदी, मीर मुश्ताक अहमद, शफीक उर रहमान किदवई, मुफ्ती अतीक उर् रहमान, डाक्टर सलामत उल्लाह, हकीम अब्दुल हमीद और मिर्जा महमूद बेग शामिल थे। इसका गठन पुराने एंग्लो अरबी कॉलेज और स्कूल को नवीन तथा स्थायी रूप प्रदान करने के लिए व दिल्ली के मुसलमानों की गौरवशाली विरासत मदरसा गाजी उद दीन को संरक्षित करने के लिये हुआ।
रेल राज्यमंत्री, भारत सरकार

रेल राज्यमंत्री, भारत सरकार भारत सरकार में एक राज्य मंत्री हैं।
जूनो (अंतरिक्ष यान)

जूनो (अंग्रेज़ी: Juno) अमेरिकी अंतरिक्ष अनुसन्धान परिषद्, नासा, द्वारा हमारे सौर मंडल के पाँचवे ग्रह, बृहस्पति, पर अध्ययन करने के लिए पृथ्वी से ५ अगस्त २०११ को छोड़ा गया एक अंतरिक्ष शोध यान है। लगभग ५ वर्ष लंबी यात्रा के बाद ५ जुलाई २०१६ को यह बृहस्पति तक पहुँचने में सफल रहा। इस अभियान पर लगभग १.१ अरब डॉलर की लागत का अनुमान है।

यान यात्रा और शोध योजना

इसे पृथ्वी से बृहस्पति पहुँचने में लगभग ५ साल लगे और ५ जुलाई २०१६ में बृहस्पति के इर्द-गिर्द ऐसी परिक्रमा कक्षा में स्थान ले लिया जो इसे उस ग्रह के ध्रुवों के ऊपर से ले जाया करेगी। वैज्ञानिक इसे बृहस्पति के ३७ चक्कर लगवाएँगे, जिन्हें पूरा करने में इसे फ़रवरी २०१८ तक का समय लग जाएगा। इस समय में यह यान उस ग्रह की बनावट, चुम्बकीय क्षेत्र और (कुछ हद तक) मौसम के बारे में जानकारी बटोरकर पृथ्वी की ओर प्रसारित करता रहेगा। बृहस्पति एक गैस दानव ग्रह है और जूनो यान यह पता लगाने की कोशिश करेगा की उस हज़ारों मील मोटी गैस की परत के नीचे कोई पत्थरीला केंद्र है भी कि नहीं। वातावरण में आक्सीजन और हाइड्रोजन की मात्राओं का अध्ययन करके पानी की मात्रा का भी अंदाज़ा लगाने का प्रयास किया जाएगा। फरवरी २०१८ में, ग्रह की ३७ परिक्रमाएँ पूरी होने पर इस यान को धीमा कर के बृहस्पति के वायुमंडल में घुसाकर ध्वस्त कर दिया जाएगा।

सौर उर्जा का प्रयोग

बृहस्पति सूरज से दूर है और वहाँ सूरज की रोशनी बहुत मंद दिखती है, जिस से वहाँ पर पहुँचे हुए यानों में सौर उर्जा का प्रयोग संभव नहीं रहा है। उसकी बजाये सारे यानों ने परमाणु ऊर्जा इस्तेमाल की जाती रही है। लेकिन सौर प्रौद्योगिकी में तरक्की होने से अब ऐसे उपकरण बन गएँ हैं जो इस धीमी रोशनी में भी बिजली बना सकते हैं। जूनो बृहस्पति जाने वाला पहला यान होगा जो सौर ऊर्जा का प्रयोग करेगा। इस पर बड़े-बड़े सौर पैनल लगे हुए हैं जिनका कुल क्षेत्रफल ६५० वर्ग फ़ुट से भी अधिक है और जो हर समय लगभग ४५० वाट बिजली पैदा करेंगे।

नामकरण

इस यान का नामकरण यूनानी किंवदंतियों की एक देवी जूनो के नाम पर किया गया है जो कि बृहस्पति की पत्नी थी। बृहस्पति का मुख धुंध व बादलों से आच्छादित था। अतः कोई उसे देख नहीं पाता था। जूनो ने पहली बार धुंध को हटाकर बृहस्पति का चेहरा देखा था। गौरतलब है कि इस उपग्रह से भी यही अपेक्षित है कि बृहस्पति ग्रह के गैसीय वातावरण को भेदकर उसकी भौगोलिक संरचना का पता लगाया जा सके।